48. ΠΡΟΕΔΡΙΚΟΝ ΔΙΑΤΑΓΜΑ της 12/19 Σεπτ. 1975 (ΦΕΚ Δ΄ 215) Περί καθορισμού των χρήσεων των οικοδομών επί των Λεωφόρων Βασιλίσσης Σοφίας και Βασιλέως Κωνσταντίνου, της οδού Ηρώδου του Αττικού και της μεταξύ αυτών περικλειομένης περιοχής της πόλεως Αθηνών. Έχοντες υπ’ όψει τας διατάξεις του από 17 Ιουλ. 1923 Ν.Δ/τος «περί σχεδίων πόλεων κλπ.», ως μεταγενεστέρως ετροποποιήθησαν και συνεπληρώθησαν και ειδικώτερον των άρθρ. 9, 11 κατά 85Α αυτού, και ιδόντες την υπ’ αριθ. 518/1975 γνωμοδότησιν του Συμβουλίου της Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρ.1.-1.Επί των Λεωφόρων Βασιλίσσης Σοφίας και Βασιλέως Κωνσταντίνου, της οδού Ηρώδου Αττικού, ως και εις την περιοχήν την περικλειομένην μεταξύ της οδού Ηρώδου Αττικού και των Λεωφόρων Βασιλέως Κωνσταντίνου και Βασιλίσσης Σοφίας της πόλεως Αθηνών, επιτρέπεται η χρήσις των οικοδομών κατ’ αρχήν μόνον ως κατοικιών ή Πρεσβειών ή Προξενείων. 2.Κατ’ εξαίρεσιν από της προηγουμένης παραγράφου επί του τμήματος της Λεωφόρου Βασιλίσσης Σοφίας από της Πλατείας Συντάγματος μέχρι της διασταυρώσεως ταύτης, δεξιά μεν τω ανερχομένω προς Αμπελοκήπους μετά της οδού Καισαρείας, αριστερά δε μετά της οδού Δορυλαίου (Πλ. Μαβίλη), επί της Λεωφόρου Βασιλέως Κωνσταντίνου, ως και εις την περιοχήν την περικλειομένην μεταξύ της οδού Ηρώδου Αττικού και των Λεωφόρων Βασιλέως Κωνσταντίνου και Βασιλίσσης Σοφίας επιτρέπεται επί πλέον της κατά την παρ. 1 χρήσεως των ανεγειρομένων οικοδομών και η χρήσις αυτών περιοριστικώς ως εκ μελέτης και κατασκευής, αιθουσών εξυπηρετήσεως πνευματικών και σοβαρών καλλιτεχνικών εκδηλώσεων. Επιτρέπεται επίσης η μερική χρήσις των δια κατοικίαν, ή Πρεσβείας ή Προξενεία προοριζομένων οικοδομών και ως Τραπεζών, ιατρείων και γραφείων ιδιωτικών (πλην γραφείων τελετών), του δια τοιαύτην χρήσιν επιτρεπομένου όγκου, μη δυναμένου να εκτείνεται αμιγώς εις ολόκληρον όροφον και μη υπερβαίνοντος πάντως το 20% του όγκου της όλης οικοδομής, απαγορευομένης οπωσδήποτε της χρησιμοποιήσεως των ανοιγμάτων της όψεως ως προθηκών. Αι ανωτέρω προβλεπόμεναι πλην κατοικίας χρήσεις, απαγορεύεται να εκφράζωνται αρχιτεκτονικώς και μορφολογικώς εις τας προσόψεις των κτιρίων και καθ’ όλους τους ορόφους, συμπεριλαμβανομένου και του ισογείου, μέσω άλλων βασικών εκφραστικών στοιχείων (παραθύρων, εξωστών κλπ.), πλην των αντιστοιχούντων προς την κατά την παρ. 1 του παρόντος βασικήν χρήσιν των κτιρίων, ήτοι της κατοικίας και δη εις την προσιδιάζουσαν εις την περί ης το παρόν Δ/μα περιοχής στάθμην. Απαγορεύεται ωσαύτως η διαμόρφωσις εις τους ισογείους  ορόφους εκτεταμένων ανοιγμάτων ή προθηκών ή άλλων στοιχείων προσιδιαζόντων εις την χρήσιν και έκφρασιν καταστημάτων. Εις τα υπόγεια των κτιρίων τούτων επιτρέπεται η πρόβλεψις σταθμού αυτοκινήτων, μόνον δια την χρήσιν των ενοίκων και ουχί δια δημοσίαν χρήσιν, απαγορευομένης της εγκαταστάσεως, βενζιναντλιών, πλυντηρίων, συνεργείων ή της εμπορίας εξαρτημάτων αυτοκινήτων. Η προσπέλασις και είσοδος των τοιούτων σταθμών αυτοκινήτων θα τοποθετήται εις αφανή κατά το δυνατόν θέσιν και θα διαμορφούται με κατασκευήν και υλικά, τα αυτά ως της όλης οικοδομής, η δε θύρα θα τοποθετήται επί της όψεως άνευ της δημιουργίας προ ταύτης εισέχοντος χώρου. «3.Εις το κατά την προηγουμένην παράγραφον του παρόντος άρθρου τμήμα της Λεωφόρου Βασιλίσσης Σοφίας, πλην το δεξιά τω ανερχομένω προς Αμπελοκήπους τοιούτον το περιλαμβανόμενον μεταξύ της οδού Ρηγίλλης και της Συμβολής των Λεωφόρων Βασιλίσσης Σοφίας και Βασιλέως Κωνσταντίνου επιτρέπεται υπό τους αυτούς εν τη ως άνω παρ. 2 περιορισμούς, η χρήσις των ανεγειρομένων οικοδομών και ως ξενοδοχείων μετά των συναφών εγκαταστάσεων εξυπηρετήσεως των πελατών, υπό τον όρον ότι εκ μελέτης και κατασκευής θα προβλέπεται χώρος σταθμεύσεως αυτοκινήτων εμβαδού (20) τετραγωνικών μέτρων ανά 4 δωμάτια». Η παρ. 3, προστεθείσα δια του Π.Δ. 2/21 Μάρτ. 1977 (ΦΕΚ Δ΄ 87), αντικατεστάθη ως άνω δια του Π.Δ. 8 Ιουλ./9 Αυγ. 1977 (ΦΕΚ Δ΄ 271). Αι εν συνεχεία παρ. 3 και 4 έλαβον αριθμούς 4 και 5. 3.Κατ’ εξαίρεσιν επίσης από της παρ. 1 του παρόντος άρθρου επί του υπολοίπου τμήματος της Λεωφόρου Βασιλίσσης Σοφίας μέχρι της διασταυρώσεως ταύτης προς την Λεωφόρον Αλεξάνδρας και οδόν Φειδιππίδου, επιτρέπεται επί πλέον της κατά την παρ. 1 χρήσεως ανεγειρομένων οικοδομών και η χρήσις αυτών περιοριστικώς, ως ξενοδοχείων μετά των συναφών εγκαταστάσεων εξυπηρετήσεως των πελατών, κινηματογράφων, θεάτρων και αιθουσών πνευματικών και καλλιτεχνικών εκδηλώσεων. Επιτρέπεται επίσης η μερική, ως εν παρ. 2 του παρόντος, χρήσις των δια κατοικίας προοριζομένων οικοδομών ως τραπεζών, ιατρείων, φαρμακείων, γραφείων ιδιωτικών (πλην γραφείων τελετών) ζαχαροπλαστείων, ανθοπωλείων και καταστημάτων σπανίων έργων Τέχνης (ANTIQUAIRE) και έργων Ελληνικής Λαϊκής Τέχνης, χειροτεχνημάτων, κοσμημάτων, λαϊκών ενδυμασιών, φλοκατών, ταπήτων, κεραμεικής τέχνης. 4.Αι κατά τας προηγουμένας παραγράφους ρυθμίσεις ισχύουν και δια τας εκατέρωθεν παρόδους των   Λεωφόρων   Βασιλίσσης   Σοφίας   και  Βασι(Αντί της σελ. 490,421) Σελ. 490,421(α) Τεύχος 663-Σελ. 127 - 77 Σχέδιο Πόλεως Αθηνών Πειραιώς 23.Ε.α.48 λέως Κωνσταντίνου και μέχρι βάθους 20 μέτρων από της αντιστοίχου οικοδομικής γραμμής των Λεωφόρων τούτων, καταλαμβάνουν δε, και τας τυχόν υπό ανέγερσιν οικοδομάς κατά το μη περατωθέν μέρος αυτών, αναθεωρουμένης της σχετικής οικοδομικής αδείας. Άρθρ.2.-1.Εις την υπό της παρ. 1 του άρθρ. 1 του παρόντος, καθοριζομένην περιοχήν, επιβάλλεται η φύτευσις και κηποτεχνική διαμόρφωσις του προκηπίου (πρασιά) όπου τούτο προβλέπεται υπό του εγκεκριμένου σχεδίου, ως και η τοποθέτησις υποχρεωτικώς επί των ρυμοτομικών γραμμών διαχωριστικού δομικού στοιχείου. 2.Επιγραφαί και φωτειναί διαφημίσεις επί των κτιρίων των εχόντων πρόσοψιν, επί της οδού Ηρώδου του Αττικού, του κατά την παρ. 2 του προηγουμένου άρθρου τμήματος της Λεωφόρου Βασιλίσσης Σοφίας, της Λεωφόρου Βασιλέως Κωνσταντίνου, ως και των κτιρίων των κειμένων εντός της κατά την αυτήν ως ανωτέρω παράγραφον περιοχής, απαγορεύονται. Επί του κατά την παρ. 3 του προηγουμένου άρθρου τμήματος της Λεωφόρου Βασιλίσσης Σοφίας τοιαύται επιγραφαί και φωτειναί διαφημίσεις επιτρέπονται μόνον, κατόπιν αδείας χορηγουμένης μετά γνώμην της Αρχιτεκτονικής Επιτροπής κατά το άρθρ. 79 παρ. 4 του Ν.Δ. 8/1973 (τόμ. 23Α σελ. 361). Η άδεια χορηγείται πάντοτε δια διάρκειαν ουχί μείζονα του ενός έτους, δύναται δε να αναθεωθή. Ως επιγραφαί κατά την έννοιαν της παρούσης δεν νοούνται αι συνήθεις παρά τας εισόδους των κτιρίων περιορισμένων διαστάσεων πινακίδες ονομάτων και τίτλων των ενοίκων. 3.Η προηγουμένη παράγραφος εφαρμόζεται και δια τας επί ικριωμάτων τοποθετουμένων επί του δώματος των κτιρίων ή ακαλύπτων οικοπέδων ή χώρων επιγραφάς, ή φωτεινάς διαφημίσεις. 4.Δια τας υπαρχούσας κατά την έναρξιν ισχύος του παρόντος, επιγραφάς και φωτεινάς διαφημίσεις παρέχεται προθεσμία ενός έτους προς χορήγησιν της κατά την παρ. 2 του παρόντος αδείας. Μετά παρέλευσιν της ανωτέρω προθεσμίας, αι άνευ αδείας επιγραφαί και φωτειναί διαφημίσεις αφαιρούνται υποχρεωτικώς υπό της Αστυνομικής Αρχής. Άρθρ.3.-Η παρ. 1 του άρθρου μόνου του από 1/12.11.1968 Β.Δ/τος «περί καθορισμού ωρισμένης χρήσεως ακινήτων ανεγειρομένων επί της Λεωφόρου Βασιλίσσης Σοφίας και Βασιλέως Κωνσταντίνου της πόλεως Αθηνών» (ανωτ. αριθ. 38Α) ως ετροποποιήθη και συνεπληρώθη μεταγενεστέρως, καταργείται, διατηρουμένης εν ισχύϊ της παρ. 2 του αυτού άρθρου, δια λειτουργίας ή εγκαταστάσεις μη υπαγομένας εις το άρθρ. 1 του παρόντος εξαιρέσει των κατά την δημοσίευσιν του ως άνω από  Σελ. 490,422(α) Τεύχος 663-Σελ. 128 1/12.11.1968 Β.Δ/τος λειτουργούντων Νοσοκομείων και Κλινικών και των κατά την δημοσίευσιν του παρόντος λειτουργούντων ξενοδοχείων, άτινα δεν υπάγονται εις τον χρονικόν περιορισμόν της παραγράφου ταύτης. Εις τον αυτόν επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. - 78 23.Ε.α.48 Σχέδιο Πόλεως Αθηνών Πειραιώς 